Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 25 1/1999. (I. 14.) KHVM rendelet.
Paragraph Index: 608

c) a hibát a következõ hídvizsgálat elõtt megfigyelés alatt kell-e tartani. A jegyzõkönyvben javaslatot kell tenni a hibák kijavítására és a hibák miatt esetleg szükséges forgalomkorlátozásra. A fõvizsgálati jegyzõkönyvben a hibákat, elváltozásokat leírással, vázlatokkal, hibatérképpel vagy fotókkal kell ismertetni. A megfigyelés alatt tartandó hibákat (pl. repedések) a szerkezeten oly módon kell megjelölni, hogy a késõbbi esetleges változás érzékelhetõ legyen. A mérési helyeket egyértelmûen meg kell határozni vagy a szerkezeten meg kell jelölni. A fõvizsgálati jegyzõkönyvnek olyan részletesnek kell lennie, hogy a hibásnak talált szerkezet vagy hídrész helyreállítási vagy fenntartási terve annak alapján elkészíthetõ legyen. A teherbírást, állékonyságot veszélyeztetõen sérült, görbült, horpadt, repedt vagy beszakadás, szelvénycsökkenés miatt hibás szerkezeteket csak tervek alapján, az új szerkezetek gyártására vonatkozó elõírások szerint szabad kijavítani. A javítási tervet arra jogosult tervezõ készítheti el. A fõvizsgálati jegyzõkönyvet a hídtörzslaphoz kell csatolni. A fõvizsgálat megtörténtét a hídtörzslapba be kell jegyezni, és a következõ fõvizsgálat idejét elõ kell jegyezni. G5. Egyéb rendelkezések Amennyiben a hidak fenntartása keretében a híd próbaterhelésére is szükség van, azt a közúti hidak nyilvántartásáról és mûszaki felügyeletérõl szóló külön jogszabályban foglaltak szerint kell végezni.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes